NoeFlandre/osm-polygon-wikidata-only huggingface dataset:
Thomas B. Thriges Kollegium

Thomas B. Thriges Kollegium i Odense er et mindre kollegium, som blev opført og indviet i 1984. Kollegiet ligger tæt på University College Lillebælt (UCL) mod vest og Syddansk Universitet mod øst og indeholder i alt 48 værelser, fordelt på 3 huse med hvert deres fælles køkken. Kollegiet er opkaldt efter Thomas B. Thrige, som var en markant virksomhedsejer og bl.a. stifter af virksomheden Thrige, der i første halvdel af 1900-tallet var en af Odenses største virksomheder. Opførelsen af kollegiet kostede 6 millioner DKK og var en markering af Thomas B. Thriges Fonds 50 års jubilæum. Fonden blev oprettet 23. december 1933, hvor Thomas B. Thrige skænkede sine virksomheder til fonden.
Thorning Kirke

Thorning Kirke er sognekirke for Thorning Sogn, Viborg Stift. Kirken er beliggende i Thorning. Kirken er bygget for godt 800 år siden og består af kor og skib i romansk stil. Ved en større ombygning i 1743 (foretaget af bygmester Johann Gottfried Hödrich) blev kirken forlænget mod vest, og der blev bygget et såkaldt styltetårn. På nordvæggen er ophængt et sengotisk relief i alabast (fra Nottingham) med Pietà som hovedmotiv. Det stammer fra en tidligere altertavle fra 1700-tallet. Den nuværende altertavle stammer fra 1903. I krypten under koret findes gravsted for familien Sandberg, samt provst M. Windfeldt, der døde i 1773. Kirken fik nyt orgel i 1981. I den forbindelse blev der udført en mindre ændring af bænkene. En af kirkens præster var fra 1819-1825 den danske forfatter Steen Steensen Blicher, og på kirkegården vest for kirkens tårn kan man finde gravstenen for hovedpersonen i en af hans viser, Mads Doss, samt en mindesten over kyradséren Claus Vattrup, kendt fra Blichers fortælling om Messingjens. Jesper Langballe, Medlem af Folketinget for Dansk Folkeparti var sognepræst ved kirken 1975-2007. Det nuværende alterbillede "Opstandelsens Lys" er malet af Sven Havsteen-Mikkelsen og indviet ved gudstjenesten søndag den 21. juni 1998, ved Jesper Langballe; teksten er fra Lukas 24, 19-36. Eksterne kilder og henvisninger Thorning Kirke Arkiveret 31. januar 2011 hos Wayback Machine på Nordenskirker.dk Thorning Kirke på KortTilKirken.dk
Thors kamp med Jætterne

Thors kamp med Jætterne er et værk af billedhuggeren Carl Johan Bonnesen (1868-1933). Skulpturen var udført i gips og udstillet på Charlottenborg-udstillingen i 1918. Skulpturen blev bestilt af finansmanden Harald Plum og i 1926 opstillet på Torø, som han ejede. I 1957 solgte Københavns Lærerforening som den nye ejer af Torø, skulpturen til Haustrups Fabrikker i Odense. Den står i dag på Haustrups Fabrikkers grund ved Næsbyvej i Odense, i dag Envases Europe. Skulpturen var på opstillingstidspunktet i 1926 den næststørste skulptur i Danmark, kun overgået af Gefionspringvandet. Se også Thor i kamp med jætterne Kilder
Thorstrup Kirke

Thorstrup Kirke ligger nord for Sig ved Varde. Det er en romansk landsbykirke fra 1100-tallet bygget af granitkvadre/marksten. I senmiddelalderen er der tilføjet tårn og våbenhus af munkesten. Kirken er i sin nuværende skikkelse præget af restaureringer i 1760'erne og 1770'erne under ejeren Andreas Charles Teilmann til Nørholm (1749-1790). Ministeren Theodor Rosenørn-Teilmann, ligesom Andreas Charles Teilmann, er begravet på kirkegården. Eksterne kilder og henvisninger Thorstrup Kirke hos KortTilKirken.dk Thorstrup Kirke hos danmarkskirker.natmus.dk (Danmarks Kirker, Nationalmuseet) Velkommen til Thorstrup Sogn
Thorsø Kirke

Thorsø Kirke ligger i Thorsø Sogn i det tidligere Houlbjerg Herred, Viborg Amt, Århus Stift, nu Region Midtjylland. Apsis, kor og skib er opført i romansk tid frådsten og al, men ved en noget hårdhændet restaurering i 1867 er store dele af det oprindelige bygningsmateriale blevet erstattet med mursten. Apsis er delt i fem felter ved lisener, der bærer rundbuer, i midterfeltet ses et rundbuevindue. Begge de rundbuede døre er tilmurede men ses i murværket. I nordmuren har man genåbnet de rundbuede vinduer. Tårnet er opført i sengotisk tid men blev stærkt omdannet ved en restaurering i 1898. Apsis har halvkuppelhvælv, kor og skib har fladt kassetteloft. Korbuen er overkalket og har en nyere dekorativ udsmykning med skriftsted. Altertavlen i bruskbarok dateres til omkring 1660, i storfeltet ses Nadveren med næsten fritstående figurer. Prædikestolens arkadefelter i to etager stammer fra en prædikestol fra slutningen af 1500-tallet, som blev gennemgribende ændret i midten af 1600-tallet, felternes malerier er formodentlig fra 1700-tallet. Den romanske døbefont af granit har glat kumme med dobbelt tovstav på mundingsranden, den kapitælformede fod har lighed med portalen i Hørup Kirke. Eksterne kilder og henvisninger Thorsø Kirke Arkiveret 31. januar 2011 hos Wayback Machine hos nordenskirker.dk Thorsø Kirke hos KortTilKirken.dk
Tygeslund

Thygeslund er oprettet af H.C. Lund til Dalsgaard i 1847-1848 som en parcelgård til denne. Gården ligger i Vive Sogn, Hindsted Herred, i det tidligere Ålborg Amt, Mariagerfjord Kommune. Hovedbygningen, der er fredet er opført i 1847 og ligger ud til Mariager Fjord i sydenden af Tygeslund Skov, lige syd for Hadsund Thygeslund Gods er på 117 hektar. Ejere af Thygeslund (1847-1853) C. H. D. Lund (1853-1866) Sigismund Wolf Veit de Mylius (1866-1867) Müller (1867-1869) Sigismund Wolf Veit de Mylius (1869-1870) Kassel (1870-1881) Benzon (1881-1899) Niels Svanholm (1899-1901) Knud Dahl (1901-1902) Th. Hollesen (1902-1919) Helge Svendsen Spanding (1919-1927) Frederik Castenskiold-Benzon (1927-1950) Ove Høegh-Guldberg (1950-1952) Paula Jacobsen gift Høegh-Guldberg (1952-1985) Bertel Høegh-Guldberg (søn) (1985-2014) Ove Høegh-Guldberg (søn) (2014-nu) Morten Ove Høegh-Guldberg (søn) Kilder J.P. Trap: Danmark 5.udgave, Kraks Landbrug
Thylejren

Thylejren (Thy Camp) or Frøstruplejren started as an encampment and festival in the summer of 1970. The community behind the festival, Det Ny Samfund (The New Society) found an area in Han Herred between Frøstrup and Østerild (near Thy in Denmark) where they could host a festival, inspired by the Isle of Wight Festival in England and Woodstock in the United States. When some of the participants stayed during the winter, Thylejren developed into a more permanent settlement with DIY-houses — still upholding the hippie-ideal after more than fifty years, with a population of 65 as of 2020. Thylejren has evolved into an alternative society in the midst of the Danish society - a micro-nation with its own territory. References External links Thylejren
Thylejren

Thylejren également appelé camp Frøstrup est à l'origine un festival de musique danois créé en 1970 sur un terrain de campement. La communauté derrière le festival, Det Ny Samfund (La Nouvelle Société), se trouve à Hanherred, entre Frøstrup et Østerild, près de Thy, un terrain destiné à accueillir un festival comme à Wight ou Woodstock. Certains participants décident de rester et de passer l'hiver, Thylejren se développe comme une communauté, de façon autonome, inspirée par le mouvement hippie. En tant que tel, Thylejren est vraiment une société alternative au sein de la société danoise, une micronation avec son territoire. Source de la traduction (en) Cet article est partiellement ou en totalité issu de l’article de Wikipédia en anglais intitulé « Thylejren » (voir la liste des auteurs). Liens externes (da) Site officiel Portail du Danemark
Tibirke kyrka

Tibirke kyrka är en dansk kyrkobyggnad, som ligger söder om Tisvildeleje och öster om Tisvilde Hegn. Kyrkobyggnaden uppfördes omkring 1120–1130 i romansk stil i natursten. Den ursprungliga kyrkan bestod av nuvarande kyrkas mittendel samt ett litet kor med absid. Kyrkan tillbyggdes i slutet av 1300-talet med sin nuvarande västliga del, då skeppets bjälklag också ersattes av ett välvt tak. Vid mitten av 1400-talet revs det ursprungliga koret och ersattes av ett nytt och större. Det nya är bredare än skeppet och ungefär lika långt, vilket medförde att kyrkans golvyta fördubblades. Det nuvarande vapenhuset i söder ersatte 1754 ett äldre vapenhus. Historik Vid slutet av 1500-talet härjades socknen av flygsand. Kyrkan hade 1610 sin egen präst, men två år senare var socknen så utarmad på grund av sandflykten att kyrkan gjordes till annexkyrka till Vejby kyrka, en ordning som fortfarande gäller. Inventarier År 1475 fick kyrkan en altartavla i gotisk stil, som snidades i Lübeck, eller i Danmark av en mästare från Lübeck. Under sandflykten blev altartavlan skadad och 1740 ersattes den av en målning från 1738, målad av J.F. Kriegel och föreställande Jesus sista måltid. Den gamla altartavlan blev dock kvar bakom den nya, tills den år 1868 lagrades i ett magasin på Frederiksborgs slott och senare överfördes till Nationalmuseet i Köpenhamn 1894. Den återlämnades 1937–1939 till Tibirke och sattes upp på korets norra sida, bakom dopfunten. Dopfunten är romanskt och huggen i grovkornig granit. Det står på ett uppochnervänt kapitäl, som antagligen kommer från en klosterruin i trakten. Den har sex georgskors på sidorna och klarade sig bra under sandflykten. Predikstolen, gjord av snickaren Christian Holfelt i Köpenhamn år 1739, ersatte en äldre predikstol. Den är förgylld och har röda lister. Gretely Gretely är ett litet halmtakstäckt hus, som ligger söder om kyrkan och som är Tibirkes sockenstuga. Det har funnits ett hus på denna plats sedan 1859. Det nuvarande uppfördes 1892 av kantorn och brevbäraren Carl Poulsen, som namngav huset efter sin hustru Margrete. Tibirke församling köpte huset 1998 för att använda det som sockenstuga. Referenser Tibirke Kirke på Danmarks Kirker, Nationalmuseet Den här artikeln är helt eller delvis baserad på material från danskspråkiga Wikipedia, Tibirke Kirke, 26 juni 2017. Externa länkar Wikimedia Commons har media som rör Tibirke kyrka.
Tibirke Kirkegård

Tibirke Kirkegård er beliggende i Nordsjælland, syd for Tisvildeleje og øst for Tisvilde Hegn i Gribskov Kommune, før 2007 i Helsinge Kommune. På kirkegården ligger Tibirke Kirke. Kirkegården er beliggende højt i landskabet med udsigt over Ellemosen og med det kuperede terræn i Tibirke Bakker til den anden side. Kendte personer begravet på Tibirke Kirkegård Eksterne henvisninger Tibirke Kirkegård på gravsted.dk
Tidemandsholm

Tidemandsholm er en gård i Tårs Sogn i Vendsyssel. I 1469 blev stedet kaldt "Kartoft". I 1579 blev voldgraven muligvis anlagt og stedet blev kaldt Tidemandsholm. I 1662 var der fire bindingsværkshuse i et stokværk og i 1771 er der to bindingsværksfløje. Ca. 1879 blev hovedbygningen opført. I 1913 blev hovedbygningen restaureret. I 1917 blev der opført et tårn mod øst. I 1946 blev nordfløjen ombygget. Ejere 1469 Børglum kloster 1536 Kronen 1572 Mogens Juel 1606 Mogens Kaas 1690(ca.) Johan Urne 1700 H. Unger 1733 E. Axelsen Arenfeldt 1746 1879 Forskellige ejere 1879 Chr. A. Bendtz 1895 Forskellige ejere 1913 A. Chr. Jørgensen 1938 B. Jørgensen 1952-1962 Avlsgården udvidet og ombygget ved Niels Neldeberg Jørgensen. Referencer
Tietgen

Denne artikel omhandler Uddannelsesinstitutionen Tietgen. For finansmanden, se C.F. Tietgen. TietgenSkolen er en merkantil uddannelsesinstitution beliggende i Odense, som udbyder handelsuddannelser. Skolen er opkaldt efter bysbarnet, finansmanden C.F. Tietgen. Skolen er en selvejende institution, som blev etableret i sin nuværende form i 1954, da Odense Købmandsskole, Handelsskolen i Odense og Den fynske Handelsdagskole blev sammenlagt efter initiativ fra Odense Handelsstandsforening. TietgenSkolen hhx er med sine omkring 1.400 elever den tredjestørste handelsskole i Danmark, kun overgået af Niels Brock i København og Århus Købmandsskole. Tietgen består nu af tre hovedafdelinger. TietgenSkolen HHX på Elmelundsvej 10, 5200 Odense V. TietgenSkolen EUD & EUX på Seebladsgade, 5000 Odense C. TietgenSkolen Kurser (efteruddannelse) på Rugårdsvej 286, 5210 Odense NV Skolen har 327 ansatte og omsætter for 257 mio. kr. årligt (2016). Nyt domicil I august 2024 kunne TietgenSkolen flytte ind i et nyopført domicil på Seebladsgade 12. Kendt ansat Annette Vilhelmsen, politiker Referencer Eksterne henvisninger TietgenSkolens hjemmeside
Tietgensbroen

Der er for få eller ingen kildehenvisninger i denne artikel, hvilket er et problem. Du kan hjælpe ved at angive troværdige kilder til de påstande, som fremføres i artiklen. Tietgensbroen (også kaldet Tietgensgadebroen) fører Tietgensgade over perronerne og baneterrænet ved Københavns Hovedbanegård syd for perronhallerne. Broen er fra 1907 og tegnet af Heinrich Wenck. Broen er 128,7 meter lang og 18,2 meter bred. Broen er opkaldt efter finansmanden C.F. Tietgen, der bl.a. var medstifter af en række jernbaneselskaber. Historie Broen blev bygget i anledning af opførelsen den nuværende hovedbanegård, der blev indviet i 1911, men broen blev taget i brug allerede 1. december 1907. Frem til 1968 var broen forsynet med dobbeltspor for sporvogne. Sporvogne Broen blev fra indvielsen benyttet af sporvogne, eftersom linje 6, der dengang kørte til Enghave, omlagdes via broen. Sporvognslinje 10 forlængedes i 1919 over Tietgensbroen til Enghave og Valby i stedet for linje 6. Sporvognsskinnerne på broen var i brug indtil 1968, hvor linje 10 omstilledes til busdrift. Billetsalg Førhen skete billetsalg og -kontrol ved nedgang til perronerne, og Hovedbanegården var ikke i samme omfang som i dag åben for andre end rejsende, hvorfor det ikke var praktisk med flere nedgange til perronerne. Ophængning af køreledninger i 1984 Ved ophængning af køreledninger over fjerntogssporene i 1984 var der ikke tilstrækkelig frihøjde under Tietgensbroen og banegårdshallen. Under banegårdshallen valgte man at sænke sporene 20-30 cm. Derimod var det billigere at hæve hele broen frem for at sænke sporene eller opføre en helt ny bro. En nat i maj 1984 blev den 3.600 ton tunge bro således løftet 255 mm ved landfæstet ved Bernstorffsgade og 96 mm i den modsatte ende. Ombygning i 2000 Broen blev ombygget til større bredde i 2000, hvorved den mistede sine proportioner og sit oprindelige støbejernsrækværk tegnet af Wenck. Den havde allerede mistet sporvognsstandere og gadelygter i tiden efter 1968. Adgangsveje til perronerne Fra broen er der trapper ned til perronerne. Trapperne til S-togs-perronerne (spor 9/10 og 11/12) stammer fra 1971, og trapperne til fjerntogsperronerne ved spor 1-8 blev først etableret i 1977. Senere blev der fra broens modsatte side anlagt nedgange til sporene 26 og 3-6 med trapper og elevatorer. Dette er eneste adgangsvej til spor 26. Udskiftning Den over 100 år gamle bro er ved at være nedslidt og står til en total udskiftning senest i 2018-2020. Referencer
Tilst Skole

Tilst Skole er en folkeskole, beliggende på Tåstumvænget 8 i forstaden Tilst i det vestlige Aarhus. Skolen har klasser fra børnehaveklasse til niende klasse, og har 686 elever (skoleåret 19/20). Skolens nuværende leder er Lone Jørgensen, og Jonny Juul Lindgreen er viceskoleleder. Det er usikkert præcist hvornår den første skole i Tilst åbnede, men den 16. maj 1911 blev der indviet en ny skole på skolen nuværende placering, og Tilst Skole kunne derfor fejre 100 års fødselsdag den 16.maj 2011. I oktober 1955 blev Tilst Skole indviet som ny centralskole. Centralskolen samlede skolebørnene fra Tilst, Kasted og Geding Sogn. Skolen bestod oprindeligt af én klassefløj samt tjenesteboliger. Klassefløjen står endnu og er en del af skolens bygninger. Der er siden bygget til med flere klassefløje, kontorgang, faglokaler og i 1975 åbnede svømme- og sportshallen. I 2021 igangsættes arbejdet med en stor ombygning og modernisering af Tilst Skole ud fra en helhedsplan der skal gøre skolen til hele byens samlingspunkt. Byrådet har afsat 62 millioner kr. til modernisering af Tilst Skole. I skoleåret 1974/75 kulminerede elevtallet på Tilst Skole, som med 1.083 elever var kommunens største på det tidspunkt. Herefter blev Skjoldhøj et selvstændigt skoledistrikt og Skjoldhøjskolen åbnede. Udover svømmehal og sportshal er der bibliotek, egnsarkiv, skoletandlæge og udendørs fodboldbaner på Tilst Skole. Tilst Skole er nabo til AARHUS GYMNASIUM, Tilst. Ekstern henvisning Skolens hjemmeside Arkiveret 25. juni 2007 hos Wayback Machine Tilst, Geding og Kasted skoler - AarhusWiki Tilstarkiv Aarhus bygger 2 nye skoler
Timring Kirke

Timring Kirke er en gammel middelalderkirke. Den er udateret, men er formentlig fra 1100-tallet. I 1773 blev kirken restaureret af Møltrups ejere og et lille tårn fjernet. I 1919 blev kirken gennemgribende restaureret ved arkitekt Harald Lønborg-Jensen, hvorved to sideskibe samt kirketårn blev bygget til kirken. Den er dermed blevet en korskirke. Et nyt Frobenius-orgel blev indviet 1992. Til venstre for hovedindgangen er et stort glug-hul. Under pesten i 1346 kunne de smittede stå udenfor og kigge ind i kirken og således også få glæde og gavn af gudstjenesten. En del af kirkegården – mod nord – er fredet. Se også det specielle område, Møltrup optagelseshjems cirka 100 begravelsespladser. Eksterne kilder og henvisninger Timring Kirke hos KortTilKirken.dk
Timmesøbjerg-borgen

Timmesøbjerg-borgen er et bronzealder-borganlæg beliggende på Timmesøbjerg i Store Klinteskov ved Møns Klint på Møn. Bakken har stejle skrænter mod øst, syd og vest. Mod nord til nordøst er der gravet dobbeltgrave. I området ligger der mange gravhøje. I 2010 udgravede Museerne Vordingborg anlægget. Inden udgravningen regnede man med at anlægget var bygget i middelalderen, men kulstof-14-analyse fund giver en datering omkring 1100-500 f.kr., altså slutningen af bronzealderen. Borganlægget, der ligger på en 113 meter høj bakketop, og består af en tredobbelt træpalisade, der efterfølgende er blevet suppleret af tre volde, bygget af kridt. Ved undersøgelsen blev der lavet en grøft gennem forsvarsværkerne og profilerne blev registreret. Der blev ikke gjort nogle fund, men der blev udtaget trækul til datering. Det er sandsynligt, at Timmesøbjerg har været et tilflugtssted, når fremmede både viste sig på Østersøen. Noter Kilder Timmesøbjerg Arkiveret 4. marts 2016 hos Wayback Machine Fortidsmindeguide.dk Her graver vi Arkiveret 28. december 2010 hos Wayback Machine, Museerne i Vordingborg Kommune Gådefuld borg stammer fra bronzealderen, Irene Berg Sørensen, Videnskab.dk Timmesøbjerg
Timotheus Kirke

Timotheus Kirke ligger på Christen Bergs Allé 5 i Valby i Københavns Kommune. Historie Kirkens arkitekt var Jens Christian Kofoed. Timotheuskirken fyldte 100 år i 2011, og i den forbindelse gennemgik hele kirken en omfattende renovering og dertil en nyindretning af kirkerummet. Kirkebygningen Interiør Tekst mangler, hjælp os med at skrive teksten Referencer Litteratur Storbyens virkeliggjorte længsler ved Anne-Mette Gravgaard. Kirkerne i København og på Frederiksberg 1860-1940. Foreningen til Gamle Bygningers Bevaring 2001. ISBN 87-87546-18-3 Eksterne kilder og henvisninger Timotheus Kirke hos KortTilKirken.dk
Tinghallen

Tinghallen Kongres- & Musikhus er det største indendørs kultur- og spillested i Viborg, og et af de største i Danmark. Historie Tinghallen åbnede i februar 1969. En del af pengene til at opføre Tinghallen, skaffede lokale ildsjæle gennem aktietegning blandt lokale virksomheder og borgere. Erhvervsmanden og lokalpolitikeren Axel Brøndum var en af initiativtageren og Tinghallens første bestyrelsesformand, da byens borgere stadigvæk var delte i deres støtte til det nyopførte byggeri. Mange var glade for at byen havde fået et stort sted til musik, sport og messer, mens en lige så stor del af borgerne var uenige med byrådet i Viborg Kommune, da de besluttede at kommunen skulle dække et eventuelt driftsunderskud. I 1989 fik Tinghallen nyt køkken, så kapaciteten kom op på 1000 spisende gæster. Der kom nye foyer og restaurant i 1993, og et nyt scenetårn blev opført i 2004. I starten af 2018 begyndte man en stor ombygning og udvidelse af alle faciliteter og området omkring Tinghallen. Den samlede pris for hele projektet løber op i en kvart milliard og Comvent Arena som er en del af Tinghallen får plads til 2200 siddende eller 3700 stående gæster. Derudover får spillestedet Paletten plads til 500 gæster. En del af projektet omfatter også opførelsen af et 12 etager højt hotel, en transparent overdækket gangbro og en foyer. Det hele forventes at være færdig i sommeren 2021. Ved Kommunal- og regionsvalget 2013 var Tinghallen landets største valgsted, da 22.364 vælgere havde mulighed for at sætte sit kryds der. Bowlinghallen Viborg I kælderen under Tinghallen er Bowlinghallen Viborg placeret. Her er 14 fuldautomatiske bowlingbaner, bar og café. Udover udlejning af banerne på timebasis, blev Bowlinghallen i februar 2011 benyttet af 6 bowlingklubber, hvor topklubben BK Viborg er den mest prominente. Placering Stedet er placeret lige overfor Viborg Stadionhal og Viborg Stadion, samt er nabo til biografen Fotorama og Viborg Politistation. Referencer Litteratur Ronald Nielsen (2009). Her hvor TING'ene sker: Tinghallen A/S Kongres og Musikhus gennem de første 40 år. Viborg. Eksterne henvisninger Tinghallens officielle hjemmeside på tinghallen.dk. Bowlinghallen Viborgs officielle hjemmeside på bowlinghallenviborg.dk.
Tinglysningsretten

Tinglysningsretten er en dansk domstol, der har ansvaret for tinglysningen i Danmark samt Centralregistret for Testamenter. Domstolen er beliggende i Hobro. Tinglysningsrettens afgørelser kan kæres til Vestre Landsret. Domstolen blev oprettet 1. januar 2007 som følge af domstolsreformen. 1. maj 2009 overtog Tinglysningsretten Bil-, Person og Andelsboligbøgerne fra Retten i Aarhus og Centralregistret for Testamenter fra Københavns Byret. I september 2009 overtog Tinglysningsretten tinglysningsopgaverne vedrørende de egentlige tingbøger fra byretterne, der ved samme lejlighed overgik til fuld digital sagsbehandlingen. Den 2. november 2010 blev overgik bilbogen til digital registrering Og den 21. marts 2011 overgik Andelsboligbogen og Personbogen til digital form. Eksterne henvisninger/kilder Tinglysningsrettens hjemmeside Arkiveret 24. marts 2010 hos Wayback Machine
Tirstrup Idrætsefterskole

Tirstrup Idrætsefterskole har beliggenhed i byen Tirstrup, der ligger vest for Ebeltoft i Jylland. Skolen henvender sig til unge der er interesseret i at dyrke en masse sport, samt have et godt socialt samvær. På skolen har man nemlig mulighed for at vælge et såkaldt linjefag, som man så har et helt år. Tirstrup Idrætsefterskole udbyder følgende linjer: fodbold , håndbold , badminton, fitness, og en adventure-linje. Udover at have ovenstående linjefag, så udbyder skolen en del såkaldte X-fag; hvor man eksempelvis kan vælge: Kreativitet, Golf, og Medier. Hvert år har skolen et 24 timers løb, hvor man samler penge ind til et godt formål. Efterskolens motto er: Vi kender ikke kun dit navn, men hele personen bag! Eksterne henvisninger Skolens officielle websted